Die Meesterstuk: Francine Rivers Graffiti Boeke
Soek resultate: Francine Rivers
Tamar Die Ontsluierde (1 Stamboom Van Genade-Reeks)
Daar word vyf vroue in Jesus se geslagsregister genoem. Oosterse vroue wat in antieke tye geleef het, en tog kan ons hulle verhale toepas op ons eie lewe en die moeilike kwessies waarvoor ons te staan kom. Hierdie vroue was nie perfek nie, maar God het hulle steeds in sy oneindige genade gebruik in sy perfekte plan om die Christus in die lewe te bring; die Verlosser van die wêreld. Die eerste van die vroue wat in die geslagsregister genoem word, is Tamar.
Die rooi koord
Twee vroue, meer as 'n eeu van mekaar verwyder, maar tog verbind deur 'n verweerde joernaal terwyl hulle worstel met God, hul mans en hulleself ... Tot hulle die omhelsing aanvaar van die Een wat hulle onvoorwaardelik liefhet.
Ná Sierra Madrid se lewe omvergegooi is, erf sy 'n spesiale kwilt en joernaal van haar voorouer Mary Kathryn McMurray. Kathryn was 'n jong vrou wat ontwortel is en op pad na Oregon baie teespoed beleef het. Al word die vroue deur omstandighede en tyd geskei, sien Sierra dat baie van hulle probleme ooreenstem. Die pad is vir beide vroue baie moeilik en dit neem lank om te aanvaar en te vergewe. Maar albei gee hulle oor aan God se soewereiniteit en aanvaar sy onvoorwaardelike liefde om vrede en berusting te ervaar.
Die rooi koord is 'n verhaal vol moed en uithouvermoe en die wete dat God elkeen volkome liefhet.
En die Ramshoring het geblaas
Paul Hudson was vasbeslote om sy kerk op te bou, maar teen watter prys?
Toe Paul Hudson aanvaar het om leraar van 'n sukÂ-keÂ-lende kerk te word, het hy nie geweet wat om te verwag nie. Hy het gehoop hy kan God behaag met sy planne en harde werk.
Dit het Paul nie lank geÂ-neem om Centerville ChrisÂ-teÂ-like Kerk reg te ruk nie. Die bywoning het toeÂ-geÂ-neem en die kinderÂ-proÂ-gram se bywoning was die beste in jare. Alles het goed gegaan. As sy vrou dit maar net wou sien. Tog het hy nie toegelaat dat haar swye hom steur nie ...
Soos sy geesdrif en amÂ-bisie groei, vergeet hy van die Een wat hom geroep het. Terwyl Paul en dié om hom probeer onderskei wat dit beteken om werklik hulle geloof uit te leef, moet hulle kies tussen die wil van mense en dié van God.
In en die Ramshoring het geblaas lees ons van die verskillende maniere waarop mense dink God met hulle praat asook hulle reaksies daarop.
Die Brug na Haven
Dis die 1950's in Hollywood. Lena Scott is die blinkste opkomende ster op die silwerdoek sedert Marilyn Monroe. Min mense weet egter dat haar regte naam Abra is en van die prys wat sy moes betaal om uiteindelik te voel sy beteken iets.
Vir dominee Ezekiel Freeman sal Abra altyd die pasgebore babatjie wees wat hy onder 'n brug aan die buitewyke van Haven gevind het. Zeke en sy seun, Joshua - Abra se beste vriend - kyk hoe sy as 'n eksotiese skoonheid grootword. Maar Zeke weet dat die omstandighede rondom haar geboorte , littekens op haar hart gelos het. Dit maak haar weerloos en vatbaar vir 'n gladdemond, twyfelagtige jong man wat haar voete onder haar uitslaan en haar na Hollywod se liggies lok.
Abra leer vinnig wat word verwag van 'n ambisieuse jong meisie. Maar roem kom teen 'n verskriklike prys. Sy het elke brug verbrand om te kry presies wat sy gedink het sy wil he. Nou wil sy net huis toe gaan.
Die Brug na Haven is die langverwagte nuwe roman deur Francine Rivers. Dit is 'n meesleurende verhaal van versoekings, genade en onvoorwaardelike liefde.
Die krygsman Manne van geloof 2
Francine Rivers se tweede boek in die Manne van geloof-reeks vertel die verhaal van Kaleb, 'n man van durf en daad wat harte aangevuur het. 'n Man van aksie wie se dapperheid lewens gered het. 'n Man van geloof wie se passie hom na God gedryf het.
Die kind van versoening
Dyna Carey was 'n gelukkige jong vrou: verloof aan 'n wonderlike man, haar ouers se oogappel en 'n getroue kind van God.
Dan, in één afgryslike, vreeswekkende oomblik, gebeur die ondenkbare, die onvergeeflike, die ergste wat met enige vrou kan gebeur ... en Dynah se perfekte lewe spat aan skerwe.
Die priester Manne van geloof 1
Die priester is die eerste boek in 'n nuwe reeks wat aansluit by die Stamboom van genade-reeks. Elkeen van die boeke ondersoek die lewe van een van vyf Bybelse mans (soos Aaron, Jonatan, Barnabus) wat die dryfkrag agter die groot helde van die Bybel was.